|  |  |
| --- | --- |
| **SAJTÓKÖZLEMÉNY** | 2017. július 12. |

EURÓPA AMAZONASA

“Európa Amazonasa” megünneplése – közös természeti értékünk

*Coop MDD projekt vezető partnere a WWF Ausztria és a BfNPI az UNESCO Mura-Dráva-Duna határokon átnyúló Bioszféra Rezervátum fennállásának 5 éves évfordulója alkalmából nemzetközi ünnepséget szerveztek.*

**Letenye, Magyarország** – Az “Európa Amazonasa Ünnepély” egy nemzetközi esemény, mely a mai napon a “coop MDD” keretében került megrendezésre, öt országból több mint 100 résztvevőt hozott össze, civil és kormányzati szerveket egyaránt, hogy megünnepeljék a közös természeti értékünket: a Mura, Dráva és Duna folyókat, “Európa Amazonasát”, ami az elkövetkező években várhatóan az első 5-országon átnyúló UNESCO Bioszféra Rezervátum lesz.

A Dráva, Mura és a Duna folyók alsó szakasza által meghatározott, Ausztrián, Szlovénián, Horvátországon, Magyarországon és Szerbián átívelő folyami táj több száz km hosszú zöld sávot képez. Ez közel 1.000.000 hektárnyi kiterjedésű természetvédelmi és kulturális szempontból rendkívül értékes területet kapcsol össze Európa egyik legfontosabb folyómenti ökofolyosójává.

„Különleges régiónk természeti és kulturális értékeinek megőrzése és annak bemutatása Magyarország más részei és Európa számára nagyon fontos. A természeti értékek megőrzése szorosan kapcsolódik az élőhelyek fenntartásához, de egyúttal azok ökoturisztikai szemléletű megismertetéséhez, szemléletformáló fejlesztésekhez. A coop MDD programon belül a BfNPI különösen nagy hangsúlyt fektet holtágak revitalizációjának megterveztetésére és a River School keretében egy szabadtéri vízparti iskola létrehozására. Az európai források remek segítséget nyújtanak ezen célok eléréséhez és egyben segítenek összekapcsolni további a térséghez kötődő elképzelésünket más EU-s projektekkel, mint pl. KEHOP és LIFE IP,” mondta **Puskás Zoltán**, a Balaton-felvidéki Nemzeti Park igazgatója.

„Hazai természetvédelem állami forrásból is tud fejlesztéseket csinálni, amire jó példa az itt Letenyén létrejövő gazdálkodási centrum létrehozása is. A térségi fejlesztések alapját a közelmúltban bejelentett "A Mura-mente komplex élőhely-fejlesztése és gazdálkodási centrum kialakítása" KEHOP pályázat keretében létrejövő BfNPI telephely adja. A térségi fejlesztések nem korlátozódnak kizárólag a védett területekre, azoknak a jelentős része a bioszféra rezervátum átmeneti, vagy más néven fejlesztési zónájához kötődik,” mondta **Dr. Rácz András**, Földművelésügyi Minisztérium környezetügyért felelős helyettes államtitkára.

1993 óta civil szervezetek és kormányzati szervek együtt dolgoznak ezen különleges táj megóvásáért. Ez a folyamat jelenleg kulminál, tekintettel arra, hogy az UNESCO hivatalos jelölési folyamata valamennyi országban folyamatban van vagy már esetleg véglegesítésre is került. Ebben az évben Horvátország és Magyarország már az 5 éves évfordulót ünnepelheti, míg a szerbiai rész – Bačko Podunavlje – az elmúlt hónapban került elfogadásra az „Ember és Bioszféra” UNESCO programban. A szlovén jelölés beadásra került az UNESCO-hoz, míg az osztrák jelölés előkészítése jelenleg folyamatban van.

„A határokon átnyúló Bioszféra Rezervátumok kezelése nagy kihívást jelent, ugyanakkor gazdasági lehetőséget eredményez szocio-kulturális és ökológiai fenntarthatósággal. A három alapvető feladat, amit a Bioszféra Rezervátum teljesít, ezen terület különleges természeti értékeinek megőrzése (táj és biodiverzitás), a fenntartható fejlődés promotálása és a tudományos munka, mind az itt élő lakosok életminőségének javítása érdekében történik,” mondta **Mila Preradović** a Horvát Környezeti és Energetikai Minisztériumból.

Annak érdekében, hogy megünnepeljük ezt az évfordulót és tájékoztassuk a publikumot a bioszféra rezervátum nyújtotta előnyökről, az EU által társfinanszírozott a Duna transznacionális programba (2014-2020) tartozó „coop MDD” projekt keretében, megrendeztük az Európa Amazonasa Ünnepélyt, az öt országból érkező minisztériumi képviselők beszédeivel, társadalmi szervezetek bemutatkozásával, a gyermekek számára workshoppal és helyi ételekkel.

"A coop MDD projekt teremti meg nekünk az esélyt, hogy egy asztal köré csoportosítsuk a védett területek kezelőit, akik a tervezett öt országot érintő bioszféra rezervátumába tartoznak. Mivel a természet nem ismeri a határokat, a természetvédelemnek és a védett területek kezelésének is határokon átívelő munkát kell jelentenie. A coop MDD projekt keretében kísérletet teszünk egy közös kezelési terv kidolgozására, ami a közös munkánkat segítheti az elkövetkező sok év folyamán. Ez a projekt nagyszerű esély arra is, hogy a minisztériumokat, a társadalmi szervezeteket, a földműveseket és a helyi lakosságot, mint érdekelt feleket bevonjuk a tervezett öt országot érintő bioszféra rezervátum felállításába. Az olyan rendezvények, mint a mai kitűnő lehetőséget biztosítanak számos érdekelt félnek, hogy életre hívja a közös természeti örökségünk iránti szenvedélyét” mondta **Magdalena Wagner**, coop MDD projekt menedzserea WWF Ausztriától.

A délelőtt folyamán egy különleges tanulmány utat, egy vízitúrát rendeztünk a Mura folyón az öt országból érkező partnereknek. A legjobb élményt akkor szerezhetjük, ha evezünk a folyón, ezért egy vezetett „rafting” túrát szerveztünk, így a partnerek első kézből tapasztalhatták meg a természetközeli folyó szépségét, valamint a helyi lakosok számára nyújtott előnyeit.

"A „coopMDD” projektben megfogalmazott célok teljes összhangban vannak a Mura Nemzeti Program céljaival, hiszen mindkettő az egyedülálló természeti és kulturális értékekre kívánja felhívni a figyelmet, bevonva a turizmusban és az agrárágazatban rejlő lehetőségeket. Mindezt tesszük természetesen a fenntarthatóságot szem előtt tartva, az itt élő emberek és közösségek helyben való boldogulásának elősegítésével. A térség településeinek és vállalkozásainak önálló pályázatainál is törekszünk arra, hogy e fontos hosszútávú célokat szolgálják az egyedi fejlesztések, hogy ezáltal is egyirányba haladjon a térség fenntartható fejlődése. Az „Európa Amazonasa” kifejezés pedig, mellyel e folyómenti tájat illetik, már önmagában azt sugallja, hogy egyedülálló természeti értékről van szó, így bízom benne, hogy öt ország együttműködésével sikerül minél több európai ember számára bemutatnunk ezt az értéket" mondta **Cseresnyés Péter** munkaerőpiacért és képzésért felelős államtitkár

Nemzetgazdasági Minisztérium, országgyűlési képviselője.

Az esemény fotóihoz kérjük, látogassa meg [galériánkat](http://www.interreg-danube.eu/approved-projects/coop-mdd/gallery?project_gallery=Study+visit+to+Biosphere+Reserve+on+Elbe+River). További információért az Európai Uniós forrásokból (ERFA, IPA) társfinanszírozott projektről kérjük, látogassa meg a [projekt honlapját](http://www.interreg-danube.eu/approved-projects/coop-mdd).

További információ**:**

**Bojan Stojanović**, WWF Adria, +385 95 2567780, [bstojanovic@wwfadria.org](mailto:bstojanovic@wwfadria.org)

Honlap: [http://www.interreg-danube.eu/coop-mdd](http://www.interreg-danube.eu/approved-projects/coop-mdd)

**A “coop MDD” projektről**

A 2,5 éves EU Interreg "coop MDD" projekt célja, hogy összehangolja a 12 védett területen alkalmazott különböző kezelési gyakorlatokat, és felhívja a közvélemény figyelmét a tervezett öt ország határain átnyúló UNESCO Bioszféra Rezervátum Mura-Dráva-Duna (TBR MDD) unikális természeti értékeire. A TBR MDD mentén a védett területeken és a Natura 2000 területeken különböző kezelési gyakorlatok léteznek a különböző jogszabályi előírások és eltérő védelmi kategóriák miatt. Eddig hiányzott a rendszeres kapcsolattartás és tapasztalatcsere az érintett 5 ország között. Ezen akadályok leküzdése érdekében a "coop MDD" összefogja a hatóságokat és a védett területek kezelőit, hogy hosszú távú, határokon átnyúló együttműködést hozzanak létre a TBR MDD közös helyreállítása és kezelése érdekében. A TBR MDD mentén 8 úgynevezett River Schoolt hoznak létre, amelyek a környezeti nevelés színterei lesznek, valamint lehetőséget nyújtanak az iskolás gyermekeknek számára új élmények, tapasztalatok szerzése közben, annak megértésére, hogy Európa Amazonasának természeti értékeinek védelme szükségszerű. A TBR MDD mind az 5 országában több rendezvény is megrendezésre kerül. Honlap: <http://www.interreg-danube.eu/coop-mdd>